text: Støj-skærme skyder op langs motorvej
  27 august 2012 kl. 13.06
  Støj-skærme skyder i disse dage op langs motorvejen ved Skærup. Det 700 meter lange støjskærms-anlæg skal beskytte beboerne i landsbyen Smidstrup mod øget larm fra motorvejen, der udvides til seks spor.
  Bilisterne på motorvejen mellem Vejle og Kolding vil i den kommende tid se flere større anlæg af støjskærme skyde op til glæde for de beboere, som med udvidelsen får motorvejen endnu tættere på deres boliger og haver.
  